בשורה 
חץ זהב נינעץ לרגלי,; נפל כפתק מרקיע ; ברור לי מילל ברק זוהרו:; דע, כי האביב היגיע!; ואור חדש נפל בעולם -; פחז הרוח ראשונה,; שט ויעבר הבשורה:; חדשות, חדשות תבאנה!; שלוליות שמעו נחפזו,; פזז וכרכר תרונה,; אחת מול חברתה צוהלת ; הו, הו, חדשות תבאנה!; פתח אל צוהר במרום,; לאמור: צאו, כרובים קטנים,; פישטו בעולם וזרו בו; ריח של חיים רעננים.; פיתאום והנה גם סנונית -; אי מזה באה הפזיזה?; חלפה כחץ, וממרום גג; על חג העולם הכריזה -; הולכים וזכים העבים,; הולכים העבים וקלים ; שבילי רקיע של תכלת; חדשה ובהירה מיתגלים.; אשא למרום את עיני -; ניפרצה מחיצת העבים,; פנים אל פנים אדבר; עם השמיים הנאווים.; פה אל פה צינור לבבי; אפתחה לקראת צינורם:; יזלפו שחקים שיפעתם,; טוהר ערבותם, זיו אורם ; תיזל על ראשי, אל ליבי; אותה התכלת הנקיה ; תבוא בקירבי כריח; גן עדן וכטללי תחיה!; כבר תשמע אזני על ראשי; משק כנפיים צחרחרות ; כבר מרגיש ליבי על נימיו; פיזוז קרניים ואורות.; פרו ורבו, אורים, בלבבי,; זעזעו את נימיו - וחיו,; ובבת אחת כל קרבי; שירה חדשה יהמיו.; 